钦定古今图书集成/理学汇编/学行典/第207卷 > 戚敬
## 钦定古今图书集成/理学汇编/学行典/第207卷 > 戚敬

按《嘉兴府志》：“戚敬，字秉肃。母病，医药弗效，刲股肉以
进，母不能食而死，敬痛绝再三。既葬，结庵墓旁，伏匿
其中。墓产白芝五本。又欲像母事之，工莫能也。敬伏
墓号哭不已。母忽见梦于工，明日，工肖而像焉，敬奉
之如生。张自诚陷吴，将逼秀，里人皆遁，敬曰：‘吾忍舍
父母坟墓耶’？”